**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«**\_\_\_\_\_\_**» **\_\_\_\_\_\_\_\_\_\_\_\_\_\_\_\_\_ 2021թ. N\_\_\_\_\_\_\_ Ա**

**ԳՈՒՅՔ ԱՄՐԱՑՆԵԼՈՒ ԵՎ ՆՎԻՐԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 594-րդ, ինչպես նաև Հայաստանի Հանրապետության հողային օրենսգրքի 89-րդ հոդվածները՝ Հայաստանի Հանրապետության կառավարությունը որոշում է.

1. Հայաստանի Հանրապետության Արմավիրի մարզ, համայնք Վաղարշապատ ք. Ա.Մանուկյան 1-ին թաղամաս 199/1 հասցեում գտնվող պետական սեփականություն հանդիսացող 29322562.5 դրամ կադաստրային արժեքով 1,0155 հա մակերեսով (սեփականության իրավունքի վկայական N 18092020-04-0062) հողամասը (այսուհետ՝ Գույք) ամրացնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին՝ հետագայում Հայաստանի Հանրապետության Արմավիրի մարզի, Վաղարշապատ համայնքին նվիրելու համար։

2. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին`

1) սույն որոշումն ուժի մեջ մտնելուց հետո երկամսյա ժամկետում ապահովել սույն որոշման 1-ին կետում նշված Գույքի միակողմանի ընդունման աշխատանքները։

2) սույն կետի 1)-ին ենթակետում նշված աշխատանքների ավարտից հետո երկամսյա ժամկետում Վաղարշապատ համայնքի ղեկավարի հետ կնքել սույն որոշման 1-ին կետից բխող Գույքի նվիրատվության պայմանագիր՝ դրանում սահմանելով որ, պայմանագրի կնքումը ենթակա է իրականացման Հայաստանի Հանրապետության Արմավիրի մարզի Վաղարշապատ համայնքի միջոցների հաշվին։

3) սույն կետի 2-րդ ենթակետում նշված աշխատանքների ավարտից հետո մեկամսյա ժամկետում Վաղարշապատ համայնքի ղեկավարի հետ ապահովել սույն որոշ­ման 1-ին կետում նշված Գույքի հանձնման-ընդունման աշխա­տանքների կատարումը:

**ՀԻՄՆԱՎՈՐՈՒՄ**

 **ԳՈՒՅՔ ԱՄՐԱՑՆԵԼՈՒ ԵՎ ՆՎԻՐԵԼՈՒ ՄԱՍԻՆ**

**ՀՀ կառավարության որոշման նախագծի**

ՀՀ վարչապետի աշխատակազմ է դիմել Վաղարշապատ համայնքի ղեկավարը՝ ՀՀ Արմավիրի մարզի Վաղարշապատ քաղաքի Ա. Մանուկյան 1-ին թաղամաս 199/1 հասցեում գտնվող պետական սեփականություն հանդիսացող 1.0155 հա մակերեսով հողամասը բնակարանաշինության համար օգտագործելու նպատակով Վաղարշապատ համայնքին նվիրելու խնդրանքով։

 Միաժամանակ տեղեկացնելով, որ ներկայումս վերոնշյալ հողամասի մի մասը օգտագործվում է, որպես Ա. Մանուկյան թաղամասի ներթաղամասային ճանապարհ, իսկ մնացած մասը չի օգտագործվում, որի պատճառով վերածվել է մի տարածքի, որտեղ թաղամասի բնակիչները լցնում են շինարարական աղբը՝ տեղեկացնելով նաև, որ այդ տարածքում հուլիս ամսից չորացող խոտը հրդեհների պատճառ է դառնում, տարածքում ստեղծվում է հակասանատիրական վիճակ, համայնքի ջանքերով բազմիցս այդ տարածքը մաքրվել է, սակայն աղտոտումը կրում է շարունակական բնույթ։

Գրությամբ առաջարկվում է նաև հաշվի առնելով Վաղարշապատ քաղաքային համայնքում առկա բնակարանաշինության համար առկա հողամասերի մեծ պահանջարկը, հողամասը նվիրել Վաղարշապատ համայնքին, որպես համայնքային սեփականություն հետագայում այդ տարածքը բնակելի կառուցապատման հողակտորների և ներքին ճանապարհների բաժանելու և հողակտորները օտարելու նպատակով, որի արդյունքում կլուծվի այդ տարածքի սանիտարական վիճակի բարելավման հարցը, ինչպես նաև մասնակիորեն կբավարարվի բնակարանաշինության կառուցապատման հարցը, օտարելու արդյունքում համայնքապետարանի բյուջե կմուտքագրվի որոշակի գումար, որը կուղղվի այդ համայնքում առկա խնդիրների մասնակի լուծման։

Հաշվի առնելով, որ ՀՀ Արմավիրի մարզի Վաղարշապատ քաղաքի Ա. Մանուկյան 1-ին թաղամաս 199/1 հասցեում գտնվող պետական սեփականություն հանդիսացող 1.0155 հա մակերեսով հողամասը հանդիսանում է պետական սեփականություն, սակայն ամրացված չէ որևէ պետական մարմնի, Պետական գույքի կառավարման կոմիտեի կողմից մշակվել է ՀՀ կառավարության որոշման նախագիծ, որով առաջարկվում է պետական սեփականություն հանդիսացող 1.0155 հա մակերեսով հողամասն ամրացնել Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին, որից հետո նվիրել ՀՀ Արմավիրի մարզի Վաղարշապատ համայնքին։

**«Գույքի ամրացնելու և նվիրելու մասին»** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում եկամուտների էական ավելացում կամ ծախսերի նվազեցում չի առաջացնի:

**ԱՄՓՈՓԱԹԵՐԹ**

**ԳՈՒՅՔ ԱՄՐԱՑՆԵԼՈՒ ԵՎ ՆՎԻՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարություն | 31.05.21թ. |
| N ՍՊ/21.1/13362-2021 |
| Սահմանված կարգով ընթացք տալ։ |   |
|  2. ՀՀ ֆինանսների նախարարություն | 03.06.21թ. |
| N 01/8-2/8879-2021 |
| ՀՀ ֆինանսների նախարարությունը քննարկել է ՀՀ պետական գույքի կառավարման կոմիտեի 24.05.2021թ. N 01/11.4/3673-2021 գրությամբ ներկայացված՝ «Գույք ամրացնելու և նվիրելու մասին» ՀՀ կառավարութ­­յան որո­շման նախագիծը և հայտնում է հետևյալը. Նախագծով նախատեսվում է, հաշվի առնելով Վաղարշապատ քաղաքային համայնքում առկա բնակարանաշինության համար առկա հողամասերի մեծ պահանջարկը, ՀՀ Արմավիրի մարզ, Վաղարշապատ քաղաքային համայնքի Ա.Մանուկյան 1-ին թաղամաս 199/1 հասցեում գտնվող պետական սեփականություն հանդիսացող հողամասը ամրացնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին՝ հետագայում ՀՀ Արմավիրի մարզի, Վաղարշապատ համայնքին նվիրելու համար` որպես համայնքային սեփականություն հետագայում այդ տարածքը բնակելի կառուցապատման հողակտորների և ներքին ճանապարհների բաժանելու և հողակտորները օտարելու նպատակով: Այդ կապակցությամբ անհրաժեշտ է հստակեցնել թե պետական ո՞ր քաղաքականության համատեքստում իրականացվող գործառույթ է վերջինս, և հետևաբար կառավարության ծրագրի ո՞ր դրույթի կատարմանն է այն միտված: Միաժամանակ հայտնում ենք, որ պետական գույքի օգտագործման առաջարկվող տաբերակն արդյո՞ք քննարկվել է հնարավոր այլընտրանքների շարքում և գնահատվել որպես լավագույն, և ինչու՞ օրինակ չի դիտարկվել ՀՀ օրենսդրությանը համապատասխան վերոնշյալ գույքը աճուրդով օտարման տարբերակը, եթե պետությունը չունի գույքի կարիքը: | Չի ընդունվելՀամայնքը համապատասխան գրությամբ տեղեկացրել է, որ նշված հողամասի ներկայումս մասնակիորեն օգտագործվում է որպես Ա.Մանուկյան թաղամասի ներթաղամասային ճանապարհ։ Առաջարկվել է հողամասը փոխանցել համայնքին, որպես բնակելի կառուցապատման հողամասերի և ներքին ճանապարհների բաժանելու համար։ Ըստ համայնքի նշված տարածքը փաստացի չի օգտագործվում որտեղ համայնքի բնակիչները լցնում են շինարարական աղբ, տարածքում ստեղծված է հակասանիտարական վիճակ։Համայնքը տեղեկացրել է նաև, որ հետագայում բնակելի հողամասերը կօտարվի և համայնքային բյուջե կմուտքագրվի որոշակի գումարներ, որոնք կուղղվեն համայնքի որոշակի խնդիրների մասնակի լուծմանը։ |
|  3. Կադաստրի կոմիտե | 25.05.2021թ. |
| N ՍԹ/4425-2021 |
| Դիտողություններ և առաջարկություններ չունի։ |  |
|  4. ՀՀ Արմավիրի մարզի Էջմիածնի համայնքապետարան | 17.05.2021թ. |
| N 2004 |
| Դիտողություններ և առաջարկություններ չունի։ |  |